May 14,2016
హైదరాబాద్‌ చేరిన అతిపెద్ద లోహ పక్షి !
నవతెలంగాణ, వాణిజ్య విభాగం: ప్రపంచంలోనే అతిపెద్ద సరుకు రవాణా విమానం 'ఏఎన్‌-225 మైరియా' హైదరాబాద్‌లో శుక్రవారం సందడి చేసింది. గురువారం రాత్రి నగరంలోని జీఎంఆర్‌ విమానాశ్రయానికి చేరుకున్న ఈ భారీ లోహ విహంగానికి జీఎంఆర్‌ అంతర్జాతీయ విమానాశ్రయ అధికారులు ఘనంగా స్వాగతం పలికారు. యుక్రేన్‌ 'యాంటోనోవ్‌ ఎయిర్‌లైన్స్‌'కు చెందిన ఈ భారీ లోహ పక్షి ఆస్ట్రేలియాలోని పెర్త్‌ నగరానికి వెళ్లే మార్గంలో భాగంగా హైదరాబాద్‌లో ల్యాండ్‌ అయింది. ఇక్కడ 24 గంటల విరామం తీసుకున్న తరువాత ఇది తన మిగతా ప్రయాణాన్ని పూర్తి చేసేందుకు మలేషియాలోని జకార్తకు పయనం కానుంది. ఈ భారీ విమానం ప్రత్యేకతలేంటంటే ఆరు సూపర్‌ ఛార్జ్‌డ్‌ టర్బో ఇంజిన్‌లతో ఈ భారీ లోహ విహంగం గాలిలో ఎగురుతుంది. ఈ విమానం ఇంధన సామర్థ్యం 3,00,000 కిలో లీటర్లు, గరిష్ట వేగం గంటకు 850 కిలోమీటర్ల వేగంతో దూసుకుపోతుంది. గరిష్ట పరిధి 15,400 కి.మీ. వెడల్పు 276 అడుగులు, వింగ్‌స్పాన్‌ 290 అడుగులు కాగా ఎత్తు దాదాపు 60 అడుగులు. 36 టైర్ల సాయంతో ఇది పరుగులు పెడుతుంది. ఇది ఏక కాలంలోగరిష్టంగా 6,40,000 కిలోల సరకును రవాణా చేయగలదు.
మీ స్నేహితులకు రికమెండ్ చెయ్యండి